A BIZOTTSÁG 1012/2009/EK RENDELETE
(2009. október 26.)
a felvásárlást, raktározást és a készletek értékesítését magukban foglaló intervenciós intézkedések finanszírozási költségeire az EMGA által a 2010. pénzügyi évben alkalmazandó kamatlábak meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 2005. június 21-i 1290/2005/EK tanácsi rendeletre (1) és különösen annak 3. cikke (3) bekezdésére,
mivel:
(1)
Az 1290/2005/EK rendelet részletes alkalmazási szabályainak a közraktározás formájában megvalósuló intervenciós intézkedések Európai Mezőgazdasági Garanciaalap (EMGA) általi finanszírozása és a tagállamok kifizető ügynökségei által végrehajtott közraktározási műveletek könyvelése tekintetében történő megállapításáról szóló, 2006. június 21-i 884/2006/EK bizottsági rendelet (2) 4. cikke (1) bekezdésének a) pontja értelmében a tagállamok által a termékek felvásárlása érdekében mozgósított tőke pénzügyi költségeit a IV. mellékletben meghatározott számítási módszerekkel, a Közösség egészében egységes kamatláb alapján kell megállapítani.
(2)
A Közösség egészében alkalmazott egységes kamatláb a három hónapos és a tizenkét hónapos határidős EURIBOR kamatlábnak a 884/2006/EK rendelet IV. melléklete I.2. pontja első albekezdése szerinti tagállami értesítés előtti hat hónapban megállapított értékeinek egyharmaddal, illetve kétharmaddal súlyozott átlagaként számítandó ki. A kamatlábat minden EMGA pénzügyi év elején meg kell állapítani.
(3)
A Közösség által megállapított egységes kamatlábnál alacsonyabb kamatlábat bejelentő tagállamok esetében azonban - a 884/2006/EK rendelet IV. melléklet 1.2. pontjának második albekezdésével összhangban - egyedi kamatláb rögzítésére kerül sor.
(4)
Ezenfelül a 884/2006/EK rendelet IV. melléklete I.2. pontjának harmadik albekezdése értelmében, amennyiben a rendelet IV. melléklete I.2. pontjának első albekezdésében rögzített formában és határidőn belül egy tagállamtól nem érkezik értesítés, az adott tagállam esetében a kamatlábat 0 %-osnak kell tekinteni. Abban az esetben, ha egy tagállam úgy nyilatkozik, hogy nem merültek fel nála kamatköltségek, mivel a referencia-időszakban nem került sor mezőgazdasági termékek közraktározására, az adott tagállam esetében a Bizottság által megállapított egységes kamatlábat kell alkalmazni. Dánia, Lettország, Luxemburg, Málta, Portugália és Románia úgy nyilatkoztak, hogy nem merültek fel kamatköltségei, mivel a referencia-időszakban nem került sor mezőgazdasági termékek közraktározására.
(5)
A tagállamoktól a Bizottsághoz érkezett tájékoztatások alapján indokolt az említett tényezők figyelembevételével megállapítani az EMGA 2010. pénzügyi évében alkalmazandó kamatlábakat.
(6)
Az ebben a rendeletben előírt intézkedések összhangban vannak a mezőgazdasági alapok bizottsága véleményével,
ELFOGADTA EZT A RENDELETET:
1. cikk
A 2010. pénzügyi évben az EMGA terhére írandó, a tagállamok által termékek intervenciós felvásárlása érdekében mozgósított tőkével kapcsolatos pénzügyi költségekre a 884/2006/EK bizottsági rendelet 4. cikke (1) bekezdésének a) pontja értelmében a rendelet IV. mellékletének megfelelően alkalmazandó kamatlábak a következők:
a)
0,0 % a Ciprus és Észtország esetében alkalmazandó egyedi kamatláb;
b)
0,5 % a Németország és Finnország esetében alkalmazandó egyedi kamatláb;
c)
0,6 % az Írország, Olaszország és Svédország esetében alkalmazandó egyedi kamatláb;
d)
1,0 % az Ausztria esetében alkalmazandó egyedi kamatláb;
e)
1,1 % a Belgium esetében alkalmazandó egyedi kamatláb;
f)
a többi tagállam esetében 1,5 % a Közösség egészében alkalmazandó egységes kamatláb.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet 2009. október 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2009. október 26-án.